ཚོང་མགྲོན་པ་དང་ ཁྱིམ་གླ་ཁར་ལེན་མི་ཚུ་ འོང་ནིའི་དོན་ལུ་ མཐུན་རྐྱེན་གསརཔ་དགོཔ། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Sunday , November 27 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
ཚོང་མགྲོན་པ་དང་ ཁྱིམ་གླ་ཁར་ལེན་མི་ཚུ་ འོང་ནིའི་དོན་ལུ་ མཐུན་རྐྱེན་གསརཔ་དགོཔ།
admin July 16, 2021 Uncategorized Leave a comment 139 Views
༉ ཧེ་མ་ ཚོང་པ་ཚུ་གིས་ གཞུང་ལམ་བདའ་སྟེ་ སྦ་སྒོར་ཚུ་ནང་ ཚོང་བཙོང་སྡོད་ནི་ཡོད་ས་ལས་ ད་རེས་ནངས་པར་ མཛེས་ཆ་ལྡན་པའི་ སྒྲིང་ཁྱིམ་ཐོག་ཚད་༢ དང་༣ འབད་མི་ཚུ་ནང་ལས་ ཚོང་བཙོང་སར་མཐོང་མི་ལུ་བལྟ་བ་ཅིན་ འཆར་གཞི་ནང་ཚུད་དེ་ ལོ་ངོ་བཅུ་ཕྲག་ལས་ལྷག་མི་ ལྷུན་རྩེ་ཁྲོམ་དེ་ འདས་པའི་ལོ་དག་པ་ཅིག་ནང་ གོང་འཕེལ་འགྱོ་བའི་ རྟགས་མཚན་ཨིན་པས།
ལྷུན་རྩེ་ལུ་ ཁྲོམ་གསརཔ་ཆགས་མི་ ཕག་གླིང་ཁྲོམ་ཁར་ སྤྱི་ལོ་༢༠༠༨ ལུ་ ས་ཚན་ཚུ་ བགོ་བཀྲམ་འབད་ཡོད་རུང་ འདས་པའི་ལོ་དག་པ་ཅིག་གི་ ཧེ་མ་རྐྱངམ་གཅིག་ སའི་ཇོ་བདག་ཚུ་གིས་ ཁྱིམ་རྐྱབ་ནི་འགོ་བཙུགས་ཡོདཔ་ད་ ད་རེས་ནངས་པར་ ས་ཚན་ཐོབ་མི་༢༨ ཡོད་ས་ལས་༡༨ ཀྱིས་ སྒྲིང་ཁྱིམ་ཚུ་རྐྱབ་ཡོདཔ་མ་ཚད་༡ གིས་ སྒྲིང་ཁྱིམ་བཟོ་སྐྲུན་འབད་བའི་བསྒང་འདུག།
ཁྲོམ་གསརཔ་ནང་ སྒྲིང་ཁྱིམ་རྐྱབ་ནི་འགོ་བཙུགས་པའི་ཤུལ་ལས་ ཁྲོམ་ཁར་ ཡུན་རིང་གི་ སྡོད་ཁྱིམ་མ་ལང་པའི་དཀའ་ངལ་ལུ་བརྟེན་ མང་ཤོས་ཅིག་ སྦ་སྒོར་ནང་ གདོང་ལེན་ཅན་སྦེ་ སྡོད་དགོ་པའི་དཀའ་ངལ་དེ་ཡང་ བསལ་ཡོདཔ་ཨིན་པས།
དེ་བཟུམ་སྦེ་ ཁྲོམ་ཁར་ གོང་འཕེལ་གྱི་ལས་སྣ་ ཀི་ལོ་མི་ཊར་ཕྱེད་དང་༣ དེ་ཅིག་འབད་མི་ ཁྲོམ་ལམ་རྒྱ་སྐྱེད་ཀྱི་ལཱ་ཚུ་ཡང་ འབད་བཞིན་དུ་ཡོདཔ་ད་ ཁག་འབགཔ་གིས་ ལམ་རྒྱ་སྐྱེད་དང་ ནགས་སྐྱེ་ཐང་གི་རྩ་བར་ཡོད་པའི་ ལེགས་པ་སྒང་རོང་ཆུ་བདའ་སྟེ་ ཆུ་བྱག་རྐྱབ་ནི་ ཁྲོམ་ལམ་བདའ་སྟེ་ ཆུ་གཡུར་རྐྱབ་ནི་ལ་སོགས་པ་ཚུ་ སྤྱི་ལོ་༢༠༢༢ ཟླ་༡ པའི་ནང་ མཇུག་བསྡུ་ནིའི་དོན་ལུ་ ཚ་ངེར་བཏོན་པའི་བསྒང་འདུག།
དེ་ལས་ ཁྲོམ་གསརཔ་གི་ སྒྲིང་ཁྱིམ་ཚུ་ནང་ གློག་མེ་དང་ ཆུའི་མི་ཊར་ཚུ་ བཙུགས་ཡོདཔ་ཨིན་པས།
ཨིན་རུང་ ཁྱིམ་གྱི་ཇོ་བདག་ཚུ་གིས་ སླབ་མིའི་ནང་ ཁྲོམ་གསརཔ་ནང་ ནང་འཁོད་ཀྱི་ འཁོར་ལམ་མེད་མི་དང་ ཁྲོམ་མེ་ དེ་ལས་ མི་ལམ་ཚུ་མེད་མི་ལུ་བརྟེན་ ཚོང་ཁང་གླ་ཁར་ལེན་མི་དང་ ཚོང་ཉོ་མི་ཚུ་ མི་འོང་པས་ཟེར་ཨིན་པས།
ཁོང་གིས་ བཤད་མིའི་ནང་ ཁོང་ལུ་ དཀང་ངལ་སྦོམ་ཤོས་ར་ ཁྲོམ་སྦུག་ལས་ འཁོར་ལམ་མཐུད་སྦྲེལ་འབད་དེ་མེད་ནི་དེ་གིས་ ཚོང་ཉོ་མི་མེད་མི་ལུ་བརྟེན་ ཚོང་ཁང་གླ་ཁར་ལེན་མི་ མིན་འདུག་ཟེར་ཨིན་པས།
ད་རེས་ནངས་པར་ ཁྲོམ་སྦུག་ལུ་ཚུད་མི་ སྒྲིང་ཁྱིམ་༡༠ ཡོད་ས་ལས་༨ ཀྱི་ཚོང་ཁང་ཚུ་ གླ་ཁར་སྤྲོད་མ་ཚུགས་པར་ཡོདཔ་ད་ ཁྲོམ་གྱི་ བཟོ་བཀོད་གནང་བ་དང་བསྟུན་ སྒྲིང་ཁྱིམ་རེ་ལུ་ ཚོང་ཁང་༢ རེ་ཡོདཔ་ཨིན་པས།
སྒྲིང་ཁྱིམ་གྱི་ ཇོ་བདག་ཅིག་ཨིན་མི་ ཀུན་བཟང་ལ་གིས་ སླབ་མིའི་ནང་ ད་རེས་ ཚོང་མགྲོན་པ་མང་ཤོས་ཅིག་གིས་ ཞབས་ཏོག་མཐུན་རྐྱེན་ཚུ་ལུ་བལྟ་སྟེ་ ཚོང་ཉོ་བར་ འོང་དོ་ཡོད་རུང་ འཁོར་ལམ་མེད་མི་ལུ་བརྟེན་ གཞན་ལམ་བདའ་སྟེ་ཡོད་མི་ ཚོང་པ་ཚུ་བཟུམ་སྦེ་ ཞབས་ཏོག་སྤྲོད་མ་ཚུགས་པའི་བསྒང་ལས་ ཚོང་མགྲོན་པ་ཚུ་གིས་ འོང་མ་བཏུབ་ལས་ ཚོང་ཁང་བཙུགས་མི་ཡང་ མི་འོང་པས་ཟེར་ཨིན་པས།
ཁྱིམ་ཚུ་གི་དོན་ལུ་ མངར་གཡུས་ཚན་གྱི་དོན་ལུ་བཏོན་མི་ འཁོར་ལམ་ལས་ ལམ་ཆུང་ཀུ་ཅིག་མཐུད་སྦྲེལ་འབད་ཡོད་རུང་ སྤུས་ཚད་མེདཔ་སྦེ་ བཤད་པའི་ཁར་ ཁྱིམ་གྱི་ཇོ་བདག་ཚུ་གིས་ སླབ་མིའི་ནང་ འཁོར་ལམ་དེ་ ལེགས་བཅོས་འབད་དེ་ རྫོང་བལྟ་སྟེ་འགྱོ་མི་གཞུང་ལམ་ཁར་ མཐུད་སྦྲེལ་འབད་བ་ཅིན་ མང་ཤོས་ཅིག་ ཞི་གཡོགཔ་ཨིན་མི་ ཚོང་མགྲོན་པ་ཚུ་གིས་ སྣུམ་འཁོར་བདའ་སྟེ་ ཚོང་ཉོ་བར་འོང་ནིའི་ གོ་སྐབས་འདུག་ཟེར་ཨིན་པས།
ཀུན་བཟང་ལ་གིས་ སླབ་མིའི་ནང་ མ་གཞི་ ད་རེས་ ནད་ཡམས་ཀྱི་གནས་སྟངས་ནང་ཨིནམ་ལས་ དཀའ་ངལ་ཚུ་ཧ་གོ་རུང་ འཁོར་ལམ་དེ་ཡང་ མེད་ཐབས་མེདཔ་ཅིག་འབདཝ་ད་ལས་ བྱ་ཐབས་མེད་པར་ ཞུ་དགོ་པས་ཟེར་ཨིན་པས།
ཁྱིམ་གྱི་ཇོ་བདག་ཅིག་ཨིན་མི་ ཆོས་སྒྲུབ་ཀྱིས་ སླབ་མིའི་ནང་ འཁོར་ལམ་ལུ་བརྟེན་ ཁྱིམ་གླ་ཁར་སྤྲོད་ནི་ལུ་ ཕན་ཐོགས་འབྱུང་ནི་ཨིནམ་མ་ཚད་ ཕྱགས་སྙིགས་བསྡུ་བསྒྱོམ་འབད་མི་སྣུམ་འཁོར་ སྒོ་ཁར་ཚུན་ཐལ་ཏེ་ ཕྱགས་སྙིགས་ཐག་རིང་སར་ བསྐྱལ་བར་འགྱོ་མ་དགོ་པའི་ཁར་ མི་ཚུ་གིས་ ག་ལྷོད་བཀོག་ནི་ལས་ བཀག་ནི་ལུ་ཡང་ ཕན་ཐོགས་འབྱུང་ནི་མས་ཟེར་ཨིན་པས།
ཁོ་གིས་ བཤད་མིའི་ནང་ ད་ལྟོ་ ཕྱགས་སྙིགས་ཚུ་ བཀོག་ནིའི་དོན་ལུ་ ཚོད་བསྲེ་བཙོང་ཁང་གི་ས་ཁོངས་ནང་ མངར་གཡུས་ཚན་ནང་འགྱོ་སའི་ འཁོར་ལམ་ཚུན་ འགྱོ་དགོ་དོ་ཡོདཔ་མ་ཚད་ ལ་ལོ་ཅིག་གིས་ འཁོར་ལམ་བདའ་སྟེ་ བཀོག་བཞག་མི་ཡང་ ཐོནམ་མས་ཟེར་ཨིན་པས།
ཁྱིམ་གྱི་ཇོ་བདག་གཞན་ བདེ་ཆེན་དབང་མོ་གིས་ སླབ་མིའི་ནང་ ཁྲོམ་ཁར་ ཁྲོམ་མེ་དང་ རྐང་ལམ་ཡང་མེདཔ་ལས་ དེ་ཚུ་ཡོད་པ་ཅིན་ ཚོང་མགྲོན་པ་མངམ་འོང་ནིའི་ གོ་སྐབས་སྦོམ་འདུག་ཟེར་ཨིན་པས།
ཁྲོམ་ལམ་དེ་ གཞུང་ལམ་ཁར་ མཐུད་སྦྲེལ་འབད་བ་ཅིན་ ཚོད་དཔག་དང་འཁྲིལཝ་ད་ རིང་ཚད་མི་ཊར་༢༠༠ ལྷགཔ་ཅིག་ བཏོན་དགོ་ནི་ཨིན་པས།
ཁྱིམ་གྱི་ཇོ་བདག་ཚུ་གིས་ སླབ་མིའི་ནང་ ཧ་ལམ་ ཆ་མཉམ་གྱིས་ ཁྱིམ་ཚུ་སྐྱིན་འགྲུལ་ཐོག་ལས་ རྐྱབ་ཡོད་ནི་དེ་གིས་ ཁྱིམ་ནང་སྡོད་མི་དང་ ཚོང་ཉོ་མི་མེད་པ་ཅིན་ སྐྱིན་ཚབ་སྤྲོད་ནིའི་གདོང་ལེན་ཡོད་རུང་ ད་རེས་ མི་དབང་མངའ་བདག་རིན་པོ་ཆེ་མཆོག་གིས་ དུས་ཡུན་ཕར་འགྱངས་ཀྱི་ སྐྱིད་སྡུག་ལུ་བརྟེན་ སྤྲོད་མ་དགོ་ནི་དེ་གིས་ ཕན་ཐོགས་ཏེ་ཡོད་ཟེར་ཨིན་པས།
ཁྲོམ་ཁར་ས་ཚན་ཐོབ་མི་དང་ མ་ཐོབ་མི་ཚོང་པ་ཚུ་ ཧེ་མར་ གཞུང་ལམ་བདའ་སྟེ་ སྦ་སྒོར་ནང་ ཚོང་བཙོང་སྡོད་མི་ཚུ་ ཁྲོམ་གསརཔ་ནང་ སྤོ་དགོ་པའི་དུས་ཚོད་ སྤྱི་ལོ་༢༠༡༩ ཟླ་༨ པ་ཚུན་ དུས་ཚོད་བྱིན་ཡོདཔ་ཨིན་པས།
ཨིན་རུང་ ཚོང་པ་༡༡ གིས་ དུས་ཚོད་ཁར་ སྤོ་བཤུད་རྐྱབ་མ་ཚུགས་མི་ལུ་བརྟེན་ སྤྱི་ལོ་༢༠༢༠ ཟླ་༤ པ་ཚུན་ ཕར་འགྱངས་འབད་བའི་ཤུལ་ལས་ སྦ་སྒོར་ཚུ་བརྡལ་ཏེ་ མང་ཤོས་ཅིག་ ཁྲོམ་གསརཔ་ནང་སྤོ་ཡོདཔ་ཨིན་པས།
ས་ཚན་མེད་མི་ ཚོང་པ་དག་པ་ཅིག་ སྨན་ཁང་གི་ལྟག་ལུ་ སྟོང་ཀང་ལ་ལུ་ སྤོ་བཤུད་འབད་ཡོད་པའི་ཁར་ དག་པ་ཅིག་ མཁོ་མང་ཟམ་གྱི་རྩ་བར་ ཧེ་མ་ལས་ཡོད་པའི་ གནས་སྐབས་ཀྱི་ཚོང་ཁང་ཚུ་ནང་ སྡོད་ཆོག་པའི་གནང་བ་ བྱིན་ཏེ་ཡོད་པའི་གནས་ཚུལ།
ཚེ་རིང་རྣམ་རྒྱལ། ལྷུན་རྩེ།
About admin
Previous ཐིམ་ཕུག་ཁྲོམ་སྡེའི་ འཛོམས་ལམ་ལེགས་བཅོས་ཀྱི་ལཱ་ ཡུན་འགྱངས་ལུས་ཡོདཔ།
Next འབྲུག་གློག་མེ་ལས་འཛིན་ནང་ ནང་འཁོད་མཉམ་འབྲེལ་ ལེགས་ཤོམ་མེད་མི་གིས་ ཟད་འགྲོ་ཐེབས་གནས་ཡོདཔ།
Related Articles
ལྟ་བཤལ་སྲིད་བྱུས་གསརཔ་གིས་ ག་ལུ་ ཁེ་ཕན་འབྱུང་ནི་ཨིན་ན?
August 8, 2022
སྐྱབས་རྗེ་རིན་པོ་ཆེ་མཆོག་གིས་ བླམ་གསརཔ་༢ བསྐོ་བཞག་གནང་ཡོདཔ།
July 13, 2022
སོ་ནམ་ཞིང་ལམ་བརྒྱ་ཆ་༥༢.༨ གནས་ཚད་དང་མ་འཁྲིལ་བར་བསལ་ཡོདཔ།
July 4, 2022
Check Also
དངུལ་འབྲེལ་ལས་ཁང་༣ གྱིས་ གནས་སྐབས་ཅིག་ སྐྱིན་འགྲུལ་མཚམས་འཇོག།
༉ འབྲུག་གོང་འཕེལ་དངུལ་ཁང་དང་ འབྲུག་རྒྱལ་ཉེན་སྲུང་ལས་འཛིན་ དེ་ལས་ རྒྱལ་ཡོངས་སི་ཨེསི་ཨའི་གོང་འཕེལ་དངུལ་ཁང་ནང་ སྐྱིན་ཚབ་བཏབ་མ་ཚུགས་མི་ མཐོ་དྲགས་ཡོད་མི་ལུ་བརྟེན་ དངུལ་འབྲེལ་ལས་ཁང་༣ གྱིས་ གནས་སྐབས་ཅིག་ སྐྱིན་འགྲུལ་འཛིན་གྲོལ་འབད་ནི་ མཚམས་འཇོག་འབད་ནུག། དེ་ཡང་ རྒྱལ་གཞུང་དངུལ་ལས་དབང་འཛིན་གྱི་ བཀའ་རྒྱ་དང་འཁྲིལ་ཏེ་ཨིནམ་ད་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
འབྲུག་མཐུན་འབྲེལ་ཚོགས་པ་གིས་ འདེམས་ངོ་༡༥ གསལ་སྟོན་འབད་ཡོདཔ།
འབྲུག་གི་ཞི་བའི་ཉེས་འཁྲི་དཔྱད་ཡིག་༢༠༢༢ ཅན་མའི་གུ་ འཕྲོ་མཐུད་གསུང་གྲོས་གནང་ནི།
སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་འདྲ་མཉམ་སྦེ་ འཐོབ་ཚུགས་ནི།